**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax. : (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzata Képviselő-testületének***

 ***2024. január 19-i rendkívüli képviselő-testületi üléséről***

*A jegyzőkönyv 1-4-ig számozott oldalt tartalmaz.*

**J E G Y Z Ő K Ö N Y V**

Készült: 2024. január 19-én Kerecsend Község Önkormányzata Képviselő-testületének rendkívüli képviselő-testületi ülésén (Kerecsend, Fő u. 55., 09.00 óra)

***Jelen vannak:***

Sári László polgármester

dr. Szász Kata jegyző

Forgácsné Román Rita alpolgármester

Suha József alpolgármester

Nagy Ferenc képviselő

Burai József képviselő

 Prokaj Milán képviselő
 Békési Eszter jegyzőkönyvvezető

**Az ülésen elfogadott döntések:**

|  |  |
| --- | --- |
| 1/2024. (I.19.) határozat | Folyószámlahitel bővítés határozat |
| 2/2024. (I.19.) határozat | Magánúttá minősítés határozat |

*NAPIRENDEK*

1. Folyószámlahitel bővítése

előadó: Sári László polgármester

1. Kerecsend 677/1 hrsz-ú közút magánúttá minősítése

előadó: dr. Szász Kata jegyző

**Sári László polgármester**

Köszöntök mindenkit a mai rendkívüli testületi-ülésünkön. Megállapítom, hogy határozatképesek vagyunk. Át is térnék az első napirendi pontra.

1. napirendi pont

**Sári László polgármester**

Ebben a napirendben a folyószámlahitelkeret bővítésről lesz szó. Mikor bankváltás történt, nem mertünk nagyon magas összeget kérni, de közben történtek érdekes dolgok. A közel 17 milliós kompenzáció nem érkezett meg és szerintem már nem is fog. Van olyan szakasza az évnek, - pl. a közfogis bérektől kezdve – amíg a pályázati pénz meg nem érkezik, azt nekünk kell finanszírozni, mely közel 10 millió forint. Úgy gondolom, hogy menjünk elébe a dolgoknak és ezért kerüljön sor a hitelkeret bővítésre. Korábban nem kértek ingatlan fedezetet, most úgy hallottam, talán kérnek, ezért a határozatba ismét belekerült a TSZ-tanácskozó épülete. Jelen pillanatban 20 millió forint és 40 millió forintra szeretnénk bővíteni a folyószámlahitel. Ezt a hitelkeretet az év végéig kell visszatölteni. Ez egy biztosíték, hogy a gazdálkodás működjön. Arra volna hivatott, hogy a nagyobb adóbevételek beérkezése közti időszakban is működni tudjon biztonságosan az Önkormányzat. A nettó finanszírozás jelenleg a bérekre sem volt elég. A közfogis béreket és a hozzátartozó kiadásokat márciusig mi finanszírozzuk, ami közel 10,5-11 millió forint. A pedagógus bérelemeléshez kapcsolatban, úgy gondolom valamikor kapunk kompenzációt, de hogy mikor ezt nem tudom.

**Burai József képviselő**

Van arra veszély, hogy elveszítjük a TSZ tanácskozót?

**Sári László polgármester**

Mondtam is korábban és le is írtam, hogy sok olyan fejlesztés van, ahol a pénzeket tologatjuk magunk előtt. A hitelkeret bővítéssel is azt szeretnénk elkerülni, hogy ne kerüljön sor az ingatlan eladásra, amely első sorban nem a TSZ tanácskozó lenne, hanem ott a kocsma, de vannak szántók is.

**Burai József képviselő**

Akkor ez most csak biztosíték.

**Sári László polgármester**

Igen, ez a fedezet.

Van-e még kérdés ezzel kapcsolatban? Amennyiben nincs, kérem, aki elfogadja az előterjesztést, tegye fel a kezét.

*A képviselő testület egyhangú szavazással (hat igen szavazattal) az alábbi határozatot fogadta el:*

 **1/2024. (I.19.) határozat**

Kerecsend Község Önkormányzatának Képviselő-testülete az Önkormányzat 2024. évi gazdálkodásának biztonsága érdekében a pénzügyi lehetőségek függvényében maximális 40.000 e Ft folyószámlahitel-keret megnyitását kezdeményezi az Önkormányzat számlavezető pénzintézeténél, az MBH Bank Nyrt.-nél.

A hitel tervezett futamideje: 2024. december 20.-ig.

A Képviselő-testület a hitel biztosítékaként az MBH Bank Nyrt részére felajánlja az Önkormányzat központi költségvetéséből származó bevételeit, valamint adójellegű önkormányzati bevételeit.

A Képviselő-testület kötelezettséget vállal a hitel és járulékainak visszafizetésére, a költségvetésbe való betervezésére, továbbá a hitel fedezeteként felajánlja az Önkormányzat tulajdonában lévő, Kerecsend, Bereksori u. 3. sz. alatti, 239/1 hrsz-ú „TSz-tanácskozó” ingatlant.

Felelős: Sári László polgármester

Határidő: január 31.

**2. napirendi pont**

**dr. Szász Kata jegyző**

Ebben a napirendben a 667/1 hrsz-ú közút, magánúttá minősítéséről lenne szó. Az előző ülésen az út ideiglenes lezárásról döntött a testület. A HVMKH Közlekedési, Műszaki Engedélyezési és Fogyasztóvédelmi Főosztályához kell egy beadványt benyújtani, ők tudják átminősíteni ezt a közutat magánúttá és amikor megtörtént az átminősítés, akkor lehet forgalomtól elzárt magánúttá minősíteni.

**Forgácsné Román Rita alpolgármester**

Ennek van valamilyen költségvonzata?

**dr. Szász Kata jegyző**

Úgy tudom nem. Térképmásolat, műszaki adatok, határozat, településrendezési tervvel kapcsolatos nyilatkozat, nem tudom mit kérnek még. Ha ez a határozat megvan, én összeállítom az anyagot és beadásra kerül.

**Burai József képviselő**

Időben ez mennyi?

**dr. Szász Kata jegyző**

Átlagban az ügyintézési határidő 60 nap.

**Nagy Ferenc képviselő**

A második lépés után lehet csak lezárni?

**dr. Szász Kata jegyző**

Igen, azt követően.

**Burai József képviselő**

Mind a két oldalról le kell zárni.

**Sári László polgármester**

Amennyiben nincs más kérdés, észrevétel, szavazzunk. Aki egyetért, kérem szavazzunk.

*A képviselő testület egyhangú szavazással (hat igen szavazattal) az alábbi határozatot fogadta el:*

**2/2024. (I.19.) határozat**

Kerecsend Község Önkormányzatának Képviselő-testülete hozzájárul a Kerecsend 677/1 hrsz-ú, a Demjéni utat a József Attila úttal összekötő kivett közút besorolású, kizárólagos Önkormányzati tulajdonban lévő út magánúttá történő nyilvánításához.

Felelős: dr. Szász Kata

Határidő: február 28*.*

**Sári László polgármester**

Köszönöm a mai munkát, az ülést bezárom.

kmf.

 Sári László dr. Szász Kata

 polgármester jegyző